|  |
| --- |
| Številka: 381-4/2020/37 |
| Ljubljana, 5. 10. 2021 |
| EVA / |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
|  |
| **ZADEVA:** **Predlog soglasja Vlade Republike Slovenije k Strategiji upravljanja z radiofrekvenčnim spektrom 2021 - 2023** **– predlog za obravnavo**  |
|  |
| 1. Predlog sklepov vlade: |
| Na podlagi tretjega odstavka 24. člena Zakona o elektronskih komunikacijah (Uradni list RS, št. 109/12, 110/13, 40/14 - ZIN-B, 54/14 - odl. US, 81/15 in 40/17) je Vlada Republike Slovenije na svoji … seji dne … sprejela naslednji SKLEPVlada Republike Slovenije soglaša s Strategijo upravljanja z radiofrekvenčnim spektrom 2021 - 2023 (dokument Agencije za komunikacijska omrežja in storitve Republike Slovenije št. 0070-2/2020/45 z dne 23. 12. 2020).mag. Janja Garvas HočevarV.D. GENERALNEGA SEKRETARJA VLADEPrejmejo:* Agencija za komunikacijska omrežja in storitve
* Ministrstvo za finance
* Ministrstvo za gospodarski razvoj in tehnologijo
* Ministrstvo za infrastrukturo
* Ministrstvo za kulturo
* Ministrstvo za zdravje
* Ministrstvo za okolje in prostor
* Ministrstvo za notranje zadeve
* Ministrstvo za obrambo
* Ministrstvo za javno upravo
* Služba Vlade Republike Slovenije za zakonodajo
* Urad Vlade Republike Slovenije za komuniciranje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Boštjan Koritnik, minister za javno upravo,
* Peter Jenko, v. d. generalnega direktorja Direktorata za informacijsko družbo,
* Mojca Jarc, sekretarka, vodja Sektorja za elektronske komunikacije.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Agencija za komunikacijska omrežja in storitve Republike Slovenije (v nadaljevanju: agencija) je na podlagi tretjega odstavka 24. člena Zakona o elektronskih komunikacijah (Uradni list RS, št. 109/12, 110/13, 40/14-ZIN-B, 54/14 – Odl. US, 81/15 in 40/17; v nadaljnjem besedilu: ZEKom-1) pripravila triletno strategijo upravljanja z radiofrekvenčnim spektrom. Pri pripravi je upoštevala tako trende in razvoj na trgu kot tudi vse v času priprave strategije dostopne pravne in strateške podlage, strateške usmeritve ministrstev ter veljavne mednarodne dokumente. Agencija je 12. 11. 2020 na svoji spletni strani objavila osnutek Strategije upravljanja z radiofrekvenčnim spektrom in povabila zainteresirano javnost za posredovanje predlogov in pripomb do 12. 12. 2020.Agencija je Strategijo upravljanja z radiofrekvenčnim spektrom 2021 – 2023 po opravljeni javni obravnavi predložila v obravnavo Ministrstvu za javno upravo decembra 2020. Od tedaj dalje je potekalo usklajevanje in pojasnjevanje vsebine, v določenih delih tudi popravki strategije, ki pa niso bili vsebinske narave. Iz tega razloga je ena bistvenih vsebin te strategije, to je večfrekvenčni javni razpis, že realizirana, pri čemer je v strategiji navedeno, da so priprave še v teku. Primarni cilj agencije je upravljati radiofrekvenčni spekter na način, da se pri zagotavljanju storitev na trgu spodbuja konkurenca in zagotavlja učinkovita uporaba radiofrekvenčnega spektra kot omejene naravne dobrine. Glavni tehnološki preboj je pričakovati na področju širokopasovnih mobilnih elektronskih komunikacij, ki s tehnologijama 4G in prihajajočo tehnologijo 5G predstavlja bodočo tehnološko platformo tudi za radiodifuzijo, javno varnost, zaščito in reševanje ter za zasebne mobilne radiokomunikacije. Pri upravljanju z radijskim spektrom mora agencija zagotavljati njegovo učinkovito rabo, pospeševati uporabo spektralno učinkovitih tehnologij ter zagotavljati in spodbujati razvoj slovenskega gospodarstva. Konvergenca javnih mobilnih omrežij, radiodifuznih omrežij ter omrežij kritičnih komunikacij nalaga agenciji, da celostno obravnava radiofrekvenčni spekter in omrežja ter usklajuje javne razpise in ostale načine podeljevanja frekvenc na način, da zagotovi optimalno delovanje teh sistemov in ostalih vertikal. Agencija bo skrbela tudi za čim boljšo pokritost radijskih programov tako v analogni kot digitalni tehnologiji ter bo spodbujala prehajanje na DAB (digitalna avdio radiodifuzija) tehnologijo, del resursov pa bo namenila raziskovanju možnosti nadaljnjega razvoja prizemne televizije, prenosu video vsebin preko LTE (dolgoročna evolucija) in konvergenci radiodifuznih in mobilnih storitev. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| I. **Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | + 69.300.000,00 |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

Predvideni prilivi iz naslova frekvenc v naslednjih letih - gre za potrjeno izklicno ceno radijskih frekvenc, ki so (bile) predmet javnega razpisa v smislu plačila za učinkovito rabo omejene naravne dobrine. Dejanski priliv na podlagi izvedenega javnega razpisa z javno dražbo je bil bistveno večji.* v letu 2021: potrjena izklicna cena za pasove 700 MHz, 1400 MHz, 2100 MHz, 2300 MHz, 3400 MHz in 26 GHz je 69.080.000, 00 EUR,
* v letu 2021: potrjena izklicna cena za M2M 220.000,00 EUR.
1. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:****II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:** |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.) |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Agencija je objavila gradivo in opravila javno posvetovanje. |
| Datum objave: 12. 11. 2020 na spletni strani agencije.V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev: A1 Slovenija, ARIO, Društvo za kakovost zdravja, Dynamic Spectrum Alliance, Facebook, Gospodarska zbornica Slovenije – Združenje za informatiko in telekomunikacije, Gospodarska zbornica Slovenije – Medijska zbornica, Hewlett Packard Enterprise, RTV Slovenija, Policija, Telekom Slovenije, WiFi Alliance, Združenje sonaravnih kmetov Slovenije.Upoštevani so bili:* agencija je upoštevala konstruktivne predloge in na spletni strani objavila opredelitev do predlogov in pripomb ter odgovore nanje.

Bistvena mnenja, predlogi in pripombe, ki niso bili upoštevani, ter razlogi za neupoštevanje:* večina pripomb in predlogov ni bila neposredno vezana na vsebino Strategije upravljanja z radiofrekvenčnim spektrom, ampak na vprašanja konkurence in trga nasploh, na vprašanja vplivov novih tehnologij na zdravje ljudi ter na poglobljene tehnične vidike, ki jih bo agencija obravnavala kasneje v konkretnih postopkih podelitve radijskih frekvenc prek informativnih memorandumov in drugih načinov posvetovanja z deležniki.

Javnost je bila vključena v pripravo gradiva v skladu z Zakonom o elektronskih komunikacijah. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | Ni relevantno |
| **11. Gradivo je uvrščeno v delovni program vlade:** | NE |
| Boštjan Koritnik ministerPriloge:1. Obrazložitev
2. Gradivo Agencije za komunikacijska omrežja in storitve Republike Slovenije
* Dopis št. 0070-2/2020/47 z dne 23. 12. 2020
* Strategija upravljanja z radiofrekvenčnim spektrom 2021 – 2023, št. 0070-2/2020/45 z dne 23. 12. 2020
 |

**PRILOGA**

**Obrazložitev:**

Agencija za komunikacijska omrežja in storitve (v nadaljevanju: agencija) v skladu s tretjim odstavkom 24. člena Zakona o elektronskih komunikacijah (Uradni list RS, št. 109/12, 110/13, 40/14-ZIN-B, 54/14 – Odl. US, 81/15 in 40/17; v nadaljnjem besedilu: ZEKom-1) upravlja z radiofrekvenčnim spektrom Republike Slovenije na podlagi javnega pooblastila in v tem okviru pripravlja tudi triletno strategijo upravljanja z radiofrekvenčnim spektrom.

Pri pripravi je agencija upoštevala tako trende in razvoj na trgu kot tudi vse v času priprave strategije dostopne pravne in strateške podlage, strateške usmeritve ministrstev ter veljavne mednarodne dokumente, pa tudi dokumente, ki so v pripravi. Upoštevane strateške usmeritve Ministrstva za javno upravo so bile podane z dopisi št. 381-2/2016/94 z dne 3.10.2017, št. 381-2/2016/115 z dne 20. 12. 2017, št. 381-3/2019/57 z dne 1. 4. 2019 in 381-3/2010-MIZS/101 z dne 14. 4. 2020, usmeritve Ministrstva za kulturo pa z dopisom št. 007-183/2017/2 z dne 5. 12. 2017.

Agencija je Strategijo upravljanja z radiofrekvenčnim spektrom 2021 – 2023 (v nadaljevanju: strategija) po opravljenem javnem posvetovanju predložila v obravnavo Ministrstvu za javno upravo decembra 2020. Od tedaj dalje je potekalo usklajevanje in pojasnjevanje vsebine, v določenih delih tudi popravki strategije, ki pa niso bili vsebinske narave. Iz tega razloga je ena bistvenih vsebin te strategije, to je večfrekvenčni javni razpis, že realizirana, pri čemer je v strategiji navedeno, da so priprave še v teku.

V javnem interesu je, da se spekter upravlja čim bolj učinkovito z ekonomskega, socialnega in okoljskega vidika, ob upoštevanju pomembne vloge radijskega spektra za elektronske komunikacije, za kulturno raznolikost in medijski pluralizem ter socialno in teritorialno kohezijo. Navedeno pomeni, da je primarni cilj agencije radiofrekvenčni spekter upravljati na način, da se pri zagotavljanju storitev na trgu spodbuja konkurenca in zagotavlja učinkovita uporaba radiofrekvenčnega spektra kot omejene naravne dobrine.

Cilja strategije sta:

* zagotavljanje predvidljivosti pri upravljanju in podeljevanju radiofrekvenčnega spektra ter
* globalna usklajenost spektra za zagotavljanje ekonomije obsega.

Pri upravljanju z radiofrekvenčnim spektrom bo agencija v naslednjih treh letih zasledovala naslednja splošna načela:

* pravočasno zagotavljanje zadostne količine spektra za uvajanje najnovejših tehnologij za raznovrstne primere uporabe in na ta način predvidljivega in stabilnega okolja za udeležence na trgu,
* spodbujanje učinkovite konkurence pri zagotavljanju storitev na trgu in souporabe spektra med operaterji in storitvami,
* zagotavljanje digitalne vključenosti prebivalstva na čim večjem delu ozemlja Republike Slovenije in zagotavljanje povezljivosti med ljudmi in stvarmi na vseh področjih družbenega življenja,
* skrb za čim boljše pokrivanje radijskih programov tako v analogni kot digitalni tehnologiji, spodbujanje prehajanja na DAB (digitalna avdio radiodifuzija) tehnologijo, zagotavljanje pluralnosti vsebin,
* proučevanje potencialne konvergence javnih mobilnih in radiodifuznih omrežij,
* zagotavljanje transparentnega delovanja in pravočasnega vključevanja zainteresirane javnosti v okviru postopkov javnih posvetovanj.

Uporaba radiofrekvenčnega spektra, ki je omejena naravna dobrina s pomembno družbeno, kulturno in gospodarsko vrednostjo, je eno od področij z največ inovacijami. Glavni tehnološki preboj je pričakovati na področju širokopasovnih mobilnih elektronskih komunikacij, ki s tehnologijama 4G in prihajajočo tehnologijo 5G, predstavlja bodočo tehnološko platformo tudi za radiodifuzijo, javno varnost, zaščito in reševanje ter za poslovno kritične vertikale, ki danes uporabljajo zasebne mobilne radiokomunikacije (PMR) oziroma zasebna omrežja. Konvergenca javnih mobilnih omrežij, radiodifuznih omrežij ter omrežij kritičnih komunikacij nalaga agenciji, da celostno obravnava radiofrekvenčni spekter in omrežja ter usklajuje javne razpise in ostale načine podeljevanja frekvenc na način, da zagotovi optimalno delovanje teh sistemov in ostalih vertikal.

Agencija bo skrbela tudi za čim boljšo pokritost radijskih programov tako v analogni kot digitalni tehnologiji ter bo spodbujala prehajanje na DAB (digitalna avdio radiodifuzija) tehnologijo, del resursov pa bo namenila raziskovanju možnosti nadaljnjega razvoja prizemne televizije, prenosu video vsebin preko LTE (dolgoročna evolucija) in konvergenci radiodifuznih in mobilnih storitev. Navedeno naj bi med drugim zagotovilo, da bodo uporabniki, vključno z uporabniki s posebnimi potrebami, imeli največjo korist v smislu izbire, cene in kakovosti.

Napredek in nove tehnologije pa s seboj vedno prinašajo tudi skrb določenega dela prebivalstva glede zdravja, varovanja okolja in varnosti. Agencija to problematiko spremlja in bo, če bo prejela ustrezne usmeritve ministrstev, pristojnih za presojanje vplivov elektromagnetnega sevanja in za umeščanje baznih postaj v okolje in prostor, te vključila v Splošni akt o načrtu uporabe radijskih frekvenc.

Vendar pa je potrebno poudariti, da bo zaradi hitro spreminjajočega se področja, sledenje strategiji odvisno od morebitnih novonastalih in spreminjajočih se dejavnikov (interesa deležnikov, razvoja tehnologije, sprejema ustrezne regulative, razpoložljivosti opreme, usmeritev na nacionalnem nivoju (usmeritve pristojnih ministrstev) oziroma na nivoju Evropske skupnosti (odločitve Evropske komisije in CEPT), ki jih bo v obdobju, na katerega se nanaša strategija, potrebno upoštevati in bo lahko prišlo do odstopanja od sedaj predvidenih aktivnosti.

Ministrstvo za javno upravo predlaga, da Vlada Republike Slovenije sprejme predlagani sklep.